**DKE - 8.a, 8.b, 8.c, (7. teden)**

Dragi osmarji. Upam, da ste lepo preživeli počitnice in se malo oddahnili od šolskega dela. Sedaj pa nas čaka zopet nekaj resnega dela. Ta teden imamo PREVERJANJE, ki je OBVEZNO. To pomeni, da ga morate rešiti vsi. To poudarjam, ker v 3. tednu mi niste vsi poslali utrjevanja, ki je bilo narejeno na isti način.

Narejeno je v programu 1ka, v obliki ankete, tako da samo odgovarjate na vprašanja in ko zaključite se anketa sama posreduje do mene. Reševanje bo možno le od ponedeljka, 4. maja, do petka, 8. maja. Kdor v tem času ne bo rešil preverjanja, bo zabeleženo kot nenarejena naloga. To je ena izmed nalog, ki bo tudi upoštevana pri zaključevanju ocen. Vaše samostojno delo in delo v danem roku.

Tretji teden sledi **OCENJEVANJE**. Datum ocenjevanja je **19. maj.** Potekalo bo na isti način kot preverjanje, v programu 1ka, odprto pa bo le EN DAN, torej le 19. maja! Najbrž je jasno, da je oceno nujno pridobiti, tako da vzemite preverjanje in ocenjevanje skrajno resno, da ne bomo imeli težav pri zaključevanju ocen konec šolskega leta, ki se nevarno bliža.

Najprej pa si poglejte pravilne odgovore utrjevanja, ki ste ga imeli za nalogo pred počitnicami. Sledi povezava za preverjanje.

* **ODGOVORI UTRJEVANJA**

1. Je skupina ljudi istega naroda, ki živijo v tuji državi. V Sloveniji imamo: madžarsko, italijansko manjšino, Rome.

Madžarka: uradna madžarski in slovenski jezik, pravico do izobešanja svoje zastave, oddaj na radiu Murska Sobota in Lendava, izdajajo razna glasila in drugo literaturo ter ima svoja kulturna društva.

Italija: kjer živijo Slovenci in Italijani, imajo Italijani pravico do vrtcev, osnovnih in srednjih šol z italijanskim učnim jezikom. V šolah se obvezno učijo tudi slovenskega jezika. Pravico do uporabe svojega jezika v uradih, pravico do izražanja svoje kulture, svojih simbolov, časopisov, radia, televizije in društev.

Romi: v svojih naseljih, imajo svoj jezik in svoje običaje. Romski otroci hodijo v slovenske šole. V občinah, kjer živijo, imajo svoje občinske svetnike.

1. **Zamejci** so slovensko avtohtono prebivalstvo, ki živi **v obmejnih območjih sosednjih držav.**
2. V Italiji.
3. Avstrija: na dvojezičnih območjih obvezne dvojezične šole, dvojezično uradovanje in dvojezični javni napisi. Odločbe te pogodbe še do danes niso uresničene.

Italija: Slovenske šole imajo pouk v slovenščini, program je enak italijanskim šolam z dodatkom slovenskih vsebin pri slovenščini, geografiji in zgodovini.

Madžarska: Del pouka v osnovni šoli poteka v slovenščini.

1. Globalizacija je povezovanje sveta na gospodarskem, političnem, kulturnem in vseh ostalih področjih človekovega delovanja.

Pozitivne plati globalizacije so večja odprtost družb in pripravljenost medsebojnega sodelovanja, povečana proizvodnja.

Njihove posledice so svetovljanstvo in večja blaginja ljudi.

Negativne plati globalizacije so neenakomerna razvitost in neenakost med posameznimi državami in znotraj držav ter okoljevarstveni problemi.

Njihove posledice so socialna razslojenost in ekološka katastrofa.

1. Sodobni problemi človeštva so neenakomerna porazdelitev bogastva v svetu; spopadi za politično in gospodarsko premoč; spopadi za nadzor nad surovinami; onesnaženje.

Kaj je mogoče ukreniti: aktivno državljanstvo; ekološka ozaveščenost; informiranost; bojkoti; stavke; demonstracije, ki podpirajo demokratično družbo in trajnostni razvoj .

Trajnostni razvoj je način razmišljanja, delovanja in življenja, ki ne ogroža bivanje naslednjih generacij na zemlji.

1. Znak za recikliranje. Ločujemo odpadke, si prizadevamo, da naredimo čim manj odpadkov in uporabljamo naravne materiale in embalažo za večkratno uporabo.

* **PREVERJANJE**

Na dani povezavi boste našli vprašalnik preverjanja. Kot že omenjeno, je reševanje le tega obvezna. Potrudite se in rešite pravilno. Anketa je dosegljiva od 4.maja do 8.maja!

[**https://www.1ka.si/a/279099**](https://www.1ka.si/a/279099)